Никола Станимиров
Никола Рачев Станимиров е български офицер (генерал-майор), командир на Лейбгвардейския конен полк (1922 – 1923).

Биография 
Никола Станимиров е роден е на 11 май 1876 г. в Габрово. През 1897 г. завършва Военното училище в София. В периода 1904 – 1906 г. учи и завършва Офицерска кавалерийска школа в Санкт Петербург, след което е произведен в чин капитан. През 1908 г. е изпратен в Санкт Петербург да поднесе мундира на 3-ти конен полк на Великата княгиня Мария Павловна, назначена за шеф на този полк. Взима участие в Балканската, Междусъюзническата и Първата световна войни в командването на 1-ви, 3-ти и 9-и конни полкове. Бил е командир на 5-и конен полк, 3-ти конен полк и Лейбгвардейския конен полк (1922 – 1923).

Участвал е в редица кавалерийски атаки, включително и в тази при Кочмар през 1916 г. След военния преврат от 1923 г. е началник на жандармерията и зам. инспектор на пограничната стража. Награждаван е многократно с различни отличия във война и мирно време. От дневника на братовчед му Станимир Станимиров се вижда, че в периода 1909 – 1911 г. службата му е свързана с чести ангажименти в двореца и Станимиров използва възможността да изпраща по него съобщения до Цар Фердинанд, относно обучението на князете.

Оженен е за дъщерята на генерал-лейтенант Тодор Кантарджиев – Елена. Имат трима сина: Тодор, Рачо и Станимир и тримата следват пътя на баща си и стават офицери.

Генерал-майор Никола Станимиров умира на 11 февруари 1962 година.

Военни звания 
 Подпоручик (1897)
 Поручик (1901)
 Капитан (31 декември 1906)
 Майор (14 юли 1913)
 Подполковник (5 декември 1916)
 Полковник (1 април 1919)
 Генерал-майор (26 март 1928)

Награди 
 Военен орден „За храброст“ III и IV степен
 Княжеский орден „Св. Александър“ III и IV степен
 Народен орден „За военна заслуга“ III и V степен
 Орден „За заслуга“
 Германски „Железен кръст“ 2 клас
 Руски орден „Св. Анна“

Източници 

 
 Генерал Никола Станимиров. Един велик българин!
 Архив на сем. Станимирови
 Дневник на Станимир Станимиров за образовнието на цар Борис и княз Кирил, ИК Старейшински 2002
 М. Първанова. Неизвестното за известни български родове т.3. С.2010

Генерал-майори от Царство България
Български военни дейци от Балканските войни
Български военни дейци от Първата световна война
Носители на орден „За храброст“ III степен
Носители на орден „За храброст“ IV степен
Носители на орден „Свети Александър“
Носители на орден „За военна заслуга“
Носители на орден „За заслуга“
Носители на орден Железен кръст
Осемнадесети випуск на Националния военен университет „Васил Левски“
Родени в Габрово
Починали в София
Погребани в Централните софийски гробища